สตาร์ เทรค
ภาพยนตร์

พาราเมาต์พิกเจอส์สร้างภาพยนตร์ชุด "สตาร์ เทรค" ออกมาแล้วสิบสามภาค โดยภาคล่าสุดฉายเมื่อกรกฎาคม 2016 ในภาพยนตร์หกเรื่องแรกนั้นเป็นการผจญภัยของนักแสดงจาก "ดิออริจินัลซีรีส์" ภาพยนตร์เรื่องที่เจ็ด สตาร์ เทรค ผ่ามิติจักรวาลทลายโลก เป็นภาพยนตร์ส่งต่อจากนักแสดงดั้งเดิมไปยังนักแสดงจาก "เน็กซ์เจเนอเรชัน" แล้วสามเรื่องต่อมาก็เน้นเฉพาะนักแสดงจาก "เดอะเน็กซ์เจเนอเรชัน" อย่างเดียว
ในภาพยนตร์เรื่องที่สิบเอ็ดและภาคต่อมาเป็นเส้นเวลาต่างกันจากเส้นเวลาดั้งเดิม โดยใช้นักแสดงใหม่แสดงเป็นตัวละครจาก "ดิออริจินัลซีรีส์" เลอนาร์ด นีมอย แสดงเป็นสป็อควัยแก่ในภาพยนตร์ ให้เชื่อมโยงการเล่าเรื่องกับเส้นเวลาเก่า ซึ่งต่อมากเรียกว่าเส้นเวลาไพร์ม ส่วนเส้นเวลาที่แตกต่างมีชื่อว่า "เส้นเวลาแคลวิน" คิดค้นโดย ไมเคิลและเดนิส โอคูดะ เพื่อให้เกียรติแก่ยานอวกาศ ยูเอสเอส แคลวิน ซึ่งปรากฏครั้งแรกในภาพยนตร์เมื่อปี ค.ศ. 2009
| ภาพยนตร์ > ดิออริจินัลซีรีส์  | วันฉายในสหรัฐ > ดิออริจินัลซีรีส์  | ผู้กำกับ > ดิออริจินัลซีรีส์  | ผู้เขียนบท > ดิออริจินัลซีรีส์  | เนื้อเรื่องโดย > ดิออริจินัลซีรีส์  | ผู้อำนวยการสร้าง > ดิออริจินัลซีรีส์  |
| --- | --- | --- | --- | --- | --- |
| สตาร์ เทรค: บทเริ่มต้นแห่งการเดินทาง  | 7 ธันวาคม ค.ศ. 1979 (1979-12-07)  | รอเบิร์ต ไวส์  | แฮโรลด์ ลิฟวิงสตัน   | อลัน ดีน ฟอสเตอร์  | ยีน ร็อดเดนเบอร์รี  |
| สตาร์ เทรค 2 ศึกสลัดอวกาศ  | 4 มิถุนายน ค.ศ. 1982 (1982-06-04)  | นิโคลัส เมเยอร์  | แจ็ค บี. โซวอร์ดส์  | ฮาร์ฟ เบนเนตต์และแจ็ค บี. โซวอร์ดส์  | รอเบิร์ต ซัลลิน  |
| สตาร์ เทรค 3 ค้นหาสป็อคมนุษย์มหัศจรรย์  | 1 มิถุนายน ค.ศ. 1984 (1984-06-01)  | เลอนาร์ด นีมอย  | ฮาร์ฟ เบนเนตต์  | ฮาร์ฟ เบนเนตต์  | ฮาร์ฟ เบนเนตต์  |
| สตาร์ เทรค 4 ข้ามเวลามาช่วยโลก  | 26 พฤศจิกายน ค.ศ. 1986 (1986-11-26)  | เลอนาร์ด นีมอย  | สตีฟ เมียร์สัน, ปีเตอร์ ไครคส์, นิโคลัส เมเยอร์และฮาร์ฟ เบนเนตต์  | ฮาร์ฟ เบนเนตต์และเลอนาร์ด นีมอย  | ฮาร์ฟ เบนเนตต์  |
| สตาร์ เทรค 5 สงครามสุดจักรวาล  | 9 มิถุนายน ค.ศ. 1989 (1989-06-09)  | วิลเลียม แชตเนอร์  | เดวิด ลาเวอรี  | วิลเลียม แชตเนอร์, ฮาร์ฟ เบนเนตต์และเดวิด ลาเวอรี  | ฮาร์ฟ เบนเนตต์  |
| สตาร์ เทรค 6 ศึกรบสยบอวกาศ อวสานสตาร์เทร็ค  | 6 ธันวาคม ค.ศ. 1991 (1991-12-06)  | นิโคลัส เมเยอร์  | นิโคลัส เมเยอร์และแดนนี มาร์ติน ฟลินน์  | เลอนาร์ด นีมอย, ลอว์เรนซ์ คอนเนอร์และมาร์ก โรเซนตอล  | ราล์ฟ วินเทอร์และสตีเวน-ชาร์ลส์ แจฟฟี  |
เดอะเน็กซ์เจเนอเรชัน 
| สตาร์ เทรค ผ่ามิติจักรวาลทลายโลก  | 18 พฤศจิกายน ค.ศ. 1994 (1994-11-18)  | เดวิด คาร์สัน  | โรนัลด์ ดี. มัวร์และแบรนนอน บรากา  | ริก เบอร์แมน, แบรนนอน บรากาและโรนัลด์ ดี. มัวร์  | ริก เบอร์แมน  |
| สตาร์ เทรค: ฝ่าสงครามยึดโลก  | 22 พฤศจิกายน ค.ศ. 1996 (1996-11-22)  | โจนาทาน เฟรกส์  | แบรนนอน บรากาและโรนัลด์ ดี. มัวร์  | ริก เบอร์แมน, แบรนนอน บรากาและโรนัลด์ ดี. มัวร์  | ริก เบอร์แมน, มาร์ตี ฮอร์นสไตน์และปีเตอร์ ลอริตสัน  |
| สตาร์ เทรค: ผ่าพันธุ์อมตะยึดจักรวาล  | 11 ธันวาคม ค.ศ. 1998 (1998-12-11)  | โจนาทาน เฟรกส์  | ไมเคิล พิลเลอร์  | ริก เบอร์แมนและไมเคิล พิลเลอร์  | ริก เบอร์แมน  |
| สตาร์ เทรค: เนเมซิส  | 13 ธันวาคม ค.ศ. 2002 (2002-12-13)  | สจวร์ต แบร์ด  | จอห์น โลแกน  | จอห์น โลแกน, ริก เบอร์แมนและเบรนต์ สไปเนอร์  | ริก เบอร์แมน  |

เส้นเวลาแคลวิน 
| สตาร์ เทรค สงครามพิฆาตจักรวาล  | 8 พฤษภาคม ค.ศ. 2009 (2009-05-08)  | เจ.เจ. แอบรัมส์  | โรเบอร์โต โอจีและอเล็กซ์ เคิร์ตซ์แมน  | โรเบอร์โต โอจีและอเล็กซ์ เคิร์ตซ์แมน  | เจ.เจ. แอบรัมส์และเดมอน ลินเดลอฟ  |
| สตาร์ เทรค ทะยานสู่ห้วงมืด  | 16 พฤษภาคม ค.ศ. 2013 (2013-05-16)  | เจ.เจ. แอบรัมส์  | โรเบอร์โต โอจี, อเล็กซ์ เคิร์ตซ์แมนและเดมอน ลินเดลอฟ  | โรเบอร์โต โอจี, อเล็กซ์ เคิร์ตซ์แมนและเดมอน ลินเดลอฟ  | เจ.เจ. แอบรัมส์, ไบรอัน เบิร์ก, เดมอน ลินเดลอฟ, อเล็กซ์ เคิร์ตซ์แมนและโรเบอร์โต โอจี  |
| สตาร์ เทรค ข้ามขอบจักรวาล  | 22 กรกฎาคม ค.ศ. 2016 (2016-07-22)  | จัสติน ลิน  | ไซมอน เพกก์และดัก ยัง  | ไซมอน เพกก์และดัก ยัง  | เจ.เจ. แอบรัมส์, โรเบอร์โต โอจี, ลินด์ซีย์ แวเบอร์และจัสติน ลิน   |